Keskustelu:Naraka: Bladepoint

message: Jos ei pois konekäännöksenä, niin sitten tätä kautta. Tämä peli ei todellakaan ole wikimerkittävä. Käsittelyä on ainoastaan peliaiheisilla nettisivuilla, yms yms. Koko artikkeli on sitäpaitsi täällä ainoastaan pelin julkaisijan toimesta mainoksena. --Minilammas (keskustelu * muokkaukset) 5. joulukuuta 2021 kello 18.58 (EET)
replies: text: Kun poistin pikapoistomallineen, en älynnyt katsoa artikkelin historiaa kunnolla. Artikkelin kieliasun parantuminen on ilmeisesti lähinnä Abc10:n ansiota, eikä alkuperäinen kirjoittaja luultavasti edes osaa suomea. Käyttäjätunnuksen perusteella artikkelin kirjoittaja edustaa pelin luonutta yritystä, mikä usein kertoo artikkelin merkittävyyden riittämättömyydestä. En ole perehtynyt siihen, mikä tekee pelistä merkittävän Wikipediaan, mutta ei tämä merkittävältä vaikuta. --Paranaja (keskustelu • muokkaukset) 5. joulukuuta 2021 kello 19.13 (EET)
replies: text: :Jep, Abc10:n ansiota, että tämä näyttää nyt jokseenkin paremmalta kuin viime kerralla. tässä vielä linkki pelin Steam-sivulle , josta tosiaan näkee että pelin julkaisija on sama taho, joka on artikkelin tänne tuonut. --Minilammas (keskustelu * muokkaukset) 5. joulukuuta 2021 kello 19.15 (EET)
replies: text: ::Hyvä että nostettiin nimimerkin https://fi.wikipedia.org/w/index.php?title=K%C3%A4ytt%C3%A4j%C3%A4:Netease_Thunderfire_UX&action=edit&redlink=1
yhteys peliin. Epätoivoinen yritys tuoda näkyvyyttä pelille.--109.240.164.233 6. joulukuuta 2021 kello 05.54 (EET)
replies: text: :::Ei tästä ota tolkkua, en ole koskaan kullutkaan mutta se ei ole poistoperuste. Silkkoja mainoksia ei pidä säilyttää. --Höyhens (keskustelu) 7. joulukuuta 2021 kello 07.37 (EET)
Artkkeli voi olla mainosmielessä tehty, mutta se ei kai sinällään vaikuta merkittävyyteen. Oleellisista medioista tämä on arvioitu esimerkiksi IGN:ssä, Tom's Guidessa, PC Gamerissa ja NME:ssä. Erilaisia ammattilaiskritiikkejä löytyy Metacriticin mukaan yli kaksikymmentä kappaletta. On varmaan luonnollista, että pelejä käsitellään nimenomaisesti peliaiheisilla sivustoilla ja alaa sivuavissa julkaisuissa. En kannata poistoa. --Sakramentti-Jaakko (keskustelu) 8. joulukuuta 2021 kello 09.25 (EET)

text: Mitäpä tälle nyt tehdään? Peli on arvioitu useimmissa tärkeimmissä pelimedioissa, palkittu ja myynyt lähteistetysti yli kuusi miljoonaa kappaletta. Lähdekäsittelyä löytyy kymmenien artikkelien ja arvostelujen verran. Jos tällainen peli "ei todellakaan ole wikimerkittävä", millainen sitten on? --Sakramentti-Jaakko (keskustelu) 9. joulukuuta 2021 kello 19.11 (EET)
replies: text: :Wikipedian ei ole tarkoitus olla mikään videopeliluettelo. Suurin osa tämän pelin myydyistä kopioista on Itä-Aasian  alueella, joten ei ole ihmekään että minä, videopelaamista harrastava ja videopeleistä muutenkin tietävä ihminen, en ollut koskaan edes kuullutkaan tästä pelistä aiemmin. Raa'at myyntiluvut eivät kerro yhtään pelin wikimerkittävyydestä. Kuten eivät somejulkkistenkaan seuraajat somettajien merkittävyydestä. Suomalaisesta näkökulmasta (jotka ovat suomenkielisen wikipedian pääkohderyhmä) tämä on merkityksetön peli. --Minilammas (keskustelu * muokkaukset) 9. joulukuuta 2021 kello 19.27 (EET)
replies: text: ::Tämä on suomenkielinen Wikipedia, ei suomalainen – "suomalainen näkökulma" ei liity merkittävyyteen millään tavalla. Merkittävyyskäytäntö tiivistyy lauseeseen "mikäli aihetta on käsitelty huomattavan laajasti aiheesta riippumattomissa luotettavissa lähteissä, sitä voidaan pitää merkittävänä". Aihetta on käsitelty huomattavan laajasti aiheesta riippumattomissa luotettavissa lähteissä. --Sakramentti-Jaakko (keskustelu) 9. joulukuuta 2021 kello 20.33 (EET)
replies: text: :::No jos sinä haluat estää tämän artikkelin poistamisen noin kovasti, niin en minä sille mitään mahda. Kommenttiisi liittyen, niin aika montaa artikkelia täällä käsitellään suomalaisesta näkökulmasta. Sille on itse asiassa oma mallineensakin. Tämä Wiki tulee aina olemaan ainakin jollain tasolla suomalainen Wikipedia, vaikka tarkoitus onkin olla suomenkielinen Wikipedia. --Minilammas (keskustelu * muokkaukset) 9. joulukuuta 2021 kello 23.49 (EET)
replies: text: :::: Tuo on ongelmamalline, jota käytetään yli 600:lla Wikipedia-sivulla. Toivottavaa toki olisi, että sitä ei tarvitsisi käyttää missään. Vaikka sivuston kieli on suomi, on Wikipedia kielistä harvinaisen riippumaton. Olen itsekin kirjoittanut monista aiheista luultavasti maailman ensimmäisen suomenkielisen tekstin. Suomenkielisen ”vastakohta” ei ole suomalainen vaan yleismaailmallinen, ja siksi tämäkin artikkeli saattaa olla merkittävä. --Paranaja (keskustelu • muokkaukset) 10. joulukuuta 2021 kello 00.02 (EET)

text: ::::Itse asiassa minua ei henkilökohtaisesti kiinnosta tämän artikkelin kohtalo juuri ollenkaan, sillä en ole millään tavalla pelin kohderyhmää tai edes kuullut siitä aikaisemmin. En suhtaudu täällä muutenkaan asioihin henkilökohtaisesti (pahoitteluni, mikäli vaikutin kovin kärkkäältä). Toivoisin vain, että merkittävyyskeskusteluissa noudatettaisiin Wikipedian käytäntöjä (merkittävyys syntyy lähdekäsittelyn kautta) eikä mielivaltaisuutta. Kerrataan vielä: peli on valtavan ison kiinalaisjulkaisijan maailmanlaajuinen tuote (liikevaihto on niin iso luku, että en jaksa naputella edes sen nollia ja julkaisijafirmalla on työntekijöitäkin likipitäen 20 000 henkilöä), peliä on myyty yli kuusi miljoonaa kappaletta, sen ovat arvostelleet useimmat tärkeimmistä pelimedioista, se on voittanut ainakin yhden palkinnon ja lähdekäsittelyä löytyy niin paljon, että sen listaaminen veisi minulta tuhottomasti aikaa. Itse asiassa useampia juttuja pelistä löytyy jopa Suomi-medioista (1, 2, 3, 4). Käytäntöjen ja suuntaviivojen mukaan merkittävyydestä ei pitäisi olla epäselvyyttä. --Sakramentti-Jaakko (keskustelu) 10. joulukuuta 2021 kello 00.44 (EET)
replies: text: :::::Itse tällaisissa tapauksissa suurin piirtein vertaan muihin tämän kokoisiin peleihin kysymällä itseltäni kysymyksiä: esimerkiksi että "Onko muista tällaisen yleisön saavuttaineista peleistä artikkelia?" Monella tämän kokoisella pelillä ei ole omaa artikkelia. Mutta myönnettäköön, että se, että pelin tekijä tyrkytti omaa konekäännöstään omasta pelistään tänne väkisin, vaikutti kylläkin mielipiteeseeni. Anteeksi siitä. Päätän merkittävyyskeskustelun säilyttämisen puolesta, kiitos että saitte taottua järkeä päähäni Sakramentti-Jaakko ja myös Paranaja. Tämä ei ollut ylpeimpiä hetkiäni Wikipediassa. --Minilammas (keskustelu * muokkaukset) 10. joulukuuta 2021 kello 11.22 (EET)
thread_title:  Merkittävyyskeskustelu